open-index/open-wikipedia-markdown huggingface dataset:
Stadsholmen

**Stadsholmen** on Stockholmi südalinna keskel asuva saare ajalooline nimi. Koos laidudega Riddarholmen, Helgeandsholmen ja Strömsborg moodustavad need Gamla stani ehk vanalinna. Stockholmi saarestikku kuuluv saar eraldab Mälareni järve (Riddarfjärdeni) vooluvete kaudu Läänemere fjärdi Saltsjöniga.

Stadsholmeni ees, paarsada meetrit üle Strömmeni lahesopi, asub Skeppsholmen, kõrval Södermalm.

## Vaata ka
*Stockholmi kuningaloss
Matteucci medal

**Matteucci medal** on Itaalias füüsikutele välja antav teadusauhind, mis on nimetatud Forlìst pärit Carlo Matteucci järgi. See asutati, et tunnustada teadlaste olulist panust füüsika alustesse. Vastavalt 10. juuli 1870. aasta Itaalia kuninglikule määrusele lubati Itaalia Teaduste Akadeemial võtta Carlo Matteuccilt vastu annetus auhinna asutamiseks.

## Matteucci medali saanute nimekiri
Allikas: Itaalia Teaduste Selts

* 1868 Hermann Helmholtz
* 1875 Henri Victor Regnault 
* 1876 William Thomson 
* 1877 Gustav Kirchhoff 
* 1878 Gustav Wiedemann 
* 1879 Wilhelm Eduard Weber 
* 1880 Antonio Pacinotti 
* 1881 Emilio Villari
* 1882 Augusto Righi 
* 1887 Thomas Edison 
* 1888 Heinrich Rudolf Hertz 
* 1894 John William Strutt 
* 1895 Henry Augustus Rowland 
* 1896 Wilhelm Conrad Röntgen and Philipp Lenard 
* 1901 Guglielmo Marconi 
* 1903 Albert Abraham Michelson 
* 1904 Marie Curie and Pierre Curie 
* 1905 Henri Poincaré 
* 1906 James Dewar 
* 1907 William Ramsay
* 1908 Antonio Garbasso
* 1909 Orso Mario Corbino
* 1910 Heike Kamerlingh Onnes
* 1911 Jean Perrin
* 1912 Pieter Zeeman
* 1913 Ernest Rutherford
* 1914 Max von Laue
* 1915 Johannes Stark
* 1915 William Henry Bragg and William Lawrence Bragg
* 1917 Antonino Lo Surdo
* 1918 Robert W. Wood
* 1919 Henry Gwyn-Jeffreys Moseley
* 1921 Albert Einstein 
* 1923 Niels Bohr 
* 1924 Arnold Sommerfeld 
* 1925 Robert Andrews Millikan 
* 1926 Enrico Fermi 
* 1927 Erwin Schrödinger
* 1928 Chandrasekhara Venkata Raman
* 1929 Werner Heisenberg 
* 1930 Arthur Compton 
* 1931 Franco Rasetti 
* 1932 Frédéric Joliot and Irène Joliot-Curie
* 1956 Wolfgang Pauli 
* 1975 Bruno Touschek 
* 1978 Abdus Salam 
* 1979 Luciano Maiani
* 1980 Giancarlo Wick 
* 1982 Rudolf Peierls 
* 1985 Hendrik Casimir 
* 1987 Pierre-Gilles De Gennes 
* 1988 Lev B. Okun 
* 1989 Freeman Dyson 
* 1990 Jack Steinberger
* 1991 Bruno Rossi 
* 1992 Anatole Abragam
* 1993 John Archibald Wheeler 
* 1994 Claude Cohen-Tannoudji 
* 1995 Tsung Dao Lee 
* 1996 Wolfgang K.H. Panofsky 
* 1998 Oreste Piccioni 
* 2001 Theodor W. Hänsch 
* 2002 Nicola Cabibbo 
* 2003 Manuel Cardona 
* 2004 David Ruelle
* 2005 John Iliopoulos 
* 2006 Giorgio Bellettini
* 2016 Adalberto Giazotto 
* 2017 Marco Tavani 
* 2018 Gianluigi Fogli 
* 2019 Federico Capasso
* 2020 Massimo Inguscio
	

 

## Välislingid

* Matteucci medal Itaalia Riiklikus Teaduste Akadeemias
Oskar Martin

**Oskar Martin** (30. detsember 1897 Riisipere vald, Harjumaa – 19. aprill 1960 Kingston, Ontario, Kanada) oli eesti tehnikateadlane.

Õppis Haapsalus ja Petrogradi gümnaasiumis.

1917. aastal lõpetas Tallinna Nikolai Gümnaasiumi. Aastatel 1917–1918 ja 1920–1922 õppis Tartu Ülikoolis keemiat. Oli korp! Fraternitas Estica liige. 1918–1920 võttis osa vabadussõjast.

Aastatel 1923–1930	õppis Danzigi Tehnikaülikoolis, kus omandas ehitusinseneri kutse. Aastatel 1930–1935 jätkas samas ülikoolis teedeehituse instituudi assistendina. 1935. aastal kaitses Danzigi Tehnikaülikoolis doktorikraadi väitekirjaga "Über Untersuchungen und Messung der Bindekraft bituminöser Stoffe".

1935. aastal valis Tartu Ülikooli nõukogu ta tehnikaosakonna teede õppetooli juhatajaks, 1936. aastal Tallinna Tehnikaülikooli erakorraliseks professoriks. Aastatel 1936–1944 töötas TTÜ teedeehituse professori ja teedelabori juhatajana, 1938–1944 oli ka ehitus- ja mehaanikateaduskonna dekaan. Tehnikaülikoolis töötades pani ta aluse autoteede uurimissuunale, spetsialiseerudes bituumenite uurimisele.

1944 sügisel põgenes ta koos perega Rootsi. Aastatel 1945–1951	töötas Stockholmis Riigi Teedeinstituudis. 1951. aastal siirdus Kanadasse. Aastatel 1951–1960 oli ta Queen's University teedeehituse ja aluspõhjamehaanika professor ja ehitusmaterjalide katsekoja juhataja. Ta oli tunnustatud asfaltkiirteede ehituse spetsialist-eriteadlane.

## Viited
Anton (perekonnanimi)

**Anton** on perekonnanimi.

Perekonnanimi Anton oli seisuga 1. jaanuar 2020 Eestis 563 inimesel (266 mehel ja 297 naisel). Sellega oli Anton perekonnanimede levikult meeste puhul 178. ja naiste puhul 176. kohal.

## Nime kandjaid
*Aleksander Anton, eesti vaimulik ja kooliõpetaja (1910–1993) 
*Anu Anton, eesti laulja (1939–2002)
*Helve Anton, eesti geograaf, looduskaitsja ja kodu-uurija (1942–1994)
*Kärt Anton, eesti laulja ja muusikalinäitleja (1994–) 
*Lembit Anton, eesti näitleja ja kirjanik (1922–2014) 
*Olev Anton, eesti ajakirjanik ja näitekirjanik (1935–1998)
*Osvald Anton, Eesti kohtunik (1904–1942)
*Tarmo Anton, Eesti sõjaväelane (1975–)
*Tõnu Anton, eesti jurist (1953–) 
*Uno Anton, eesti majandijuht ja poliitik (1942–2012)

## Viited
Kõrvitsakollane

**Kõrvitsakollane** ehk **kõrvitsaoranž** on üks oranžidest värvitoonidest, oranžkollane kuni tumeoranž porgandipunasest vähem küllastatud ja pisut pruunika suunas murtud värvus, mis sarnaneb tumeda kõrvitsa koore värvusele.

Värvus on karakterilt sügisene, soe ja ergutav. Kasutatakse moe ja sisekujunduse kontekstis, tekstiilide ja lõngade värvuse kirjeldamiseks.

Kombinatsioonis musta ja tumehalliga on kõrvitsakollane sage valik Halloweeni teemalistel dekoratsioonidel.

## Pildid

Citrouille FR 2013.jpg|Kõrvits
Mini pumpkins.jpg|Minikõrvitsad
Kobe Mosaic15s3072.jpg|Halloweeni kaunistus
Pumpkin with orange glazing on Halloween doughnut (15456584491).jpg|Halloweenikook


## Variatsioonid
Pantone värvitoon 14-1139 *Pumpkin* on pastelne roosakana näiv oranž, värvitoon 6-1260 *Harvest Pumpkin* on sügavoranž ja 17-1449 *Pureed Pumpkin* sügav punakasoranž.

Veebivärv Pumpkin on erkoranž.

## Viited
Strömmen

**Strömmen** ehk **Stockholms ström** on Läänemere kiillahe Saltsjöni läänepoolseim sopp Stockholmi südalinnas. Stadsholmeni saarega külgnevate Norrströmi ja Söderströmi kaudu voolavad lahesoppi Mälareni järve veed. Strömmeni välispiiri Slussbroni ja Strömbroni sildade juures peetakse veevoolu lõppemise kohaks, kust riimvesi kipub järve harva.

Lahesoppi piiritlevad samuti Skeppsholmeni saar ja Kastellholmeni laid.

## Vaata ka
*Riddarfjärden
Gefrorene-Wand-Spitzen

**Gefrorene-Wand-Spitzen** on kaks tippu Tuxi harjal (*Tuxer Kamm*), mäeahelikul Zillertali Alpides, mis on üks Kesk-Ida-Alpide mäestikke Austria Tirooli liidumaal. Põhjatipp (*Nordgipfel*) on kirjanduses 3286 m kõrgune, kuid on *[[Bundesamt für Eich- und Vermessungswesen]]* andmetel 3288 m kõrgune. Lõunatipp (*Südgipfel*) seevastu on vaid 3270 m kõrgune. Kahe tipu vahekaugus on umbes 300 m. Nad paistavad põhjast kõleda, koonusekujulise, firniga kaetud kuplina, kuid idast peletava, tumeda kaljuseinana. Teravad ja silmatorkavad seljandikud kiirgavad mäetippudest piki mäestiku peaharja kirdesse ja edelasse. Kaksiktipud on kõrgeimad punktid suvises suusapiirkonnas Hintertuxi liustikul ja alates 1990. aastate lõpust on neile Hintertuxist juurdepääs köisraudteede ja suusatõstukitega; mis teeb neist päevareisijate populaarse sihtkoha. Põhjatipp vallutati esimest korda 1867. aastal Dr. Berreitteri poolt, lõunatipp 7. septembril 1872 vendade Max ja Richard von Frey poolt Salzburgist.

## Ümbruskond

Gefrorenen-Wand-Spitzen on ümbritsetud liustikest. Läänes ulatub tohutu *Gefrorene-Wand-Kees* tippudeni; edelas ulatub *Große Riepenkees* 3000 m kõrguseni; kirdes asub väike *Friesenbergkees* ja kagus on *Kleine Riepenkees*. Nende naabertipud on: piki kirdeharja (*Nordostgrat*) Friesenbergschartega (2904 m) eraldatud Riffler (3231 m); piki edelaharja (*Südwestgrat*) laia Riepeni sadulaga (*Riepensattel*) eraldatud Olperer (3476 m), kõrgeim tipp Tuxi harjal. Loodes langeb maastik Tuxer Tali ja edelas Zamser Grundile. Oluline asula on Hintertux, linnulennult umbes 6 km kaugusel põhjas. Finkenbergi küla *Ginzlingis* asub veidi alla 11 km idas.

## Galerii


Pilt:Gefrorene Wand.jpg|Gefrorene Wandi põhjatipp
Pilt:View from North Summit of Gefrorene Wand.jpg|Vaade põhjatipust
Carl Johan Billmark

**Carl Johan Billmark** (1804 Stockholm – 1870 Pariis) oli rootsi päritolu kunstnik, kes kujutas maastikke, sealhulgas litograafiliselt linnasid Stockholmist Napolini. Ta oli Kuningliku Kaunite Kunstide Akadeemia liige, ja tsiviilteenistuse eest määrati talle Kuninglik Vasa orden.

## Välislingid
HDF-plaat

**HDF-plaat** on kiudplaat, mida nimetatakse ka suure tihedusega puitkiudplaadiks. See on puitkiudplaadi tüüp, mis on puidutoode. Seda kasutatakse mööbli valmistamisel ja ehitustööstuses.

## Iseloomustus
Plaadi tekstuur on sile ning ehituselt on plaat tihe. HDF-plaat sarnaneb MDF-plaadiga, mis on keskmise tihedusega puitkiudplaat, kuid HDF-plaat on tihedam ning palju tugevam ja kõvem. See erineb puitlaastplaadist selle poolest, et puitkiudude ühendamine ei vaja täiendavat liimi, puitkiududes sisalduvast algsest ligniinist piisab puitkiudplaadi ühendamiseks, kuigi sageli lisatakse ka vaiku. Kiudplaati toodetakse nii märjas kui ka kuivas protsessis. Märgprotsess, mida nimetatakse Masoni meetodiks, jätab ühe sileda ja ühe tekstuuriga külje. Kuivtöödeldud puitkiudplaat on mõlemalt poolt sile.

## Ajalugu
Esimene kiudplaati meenutav toode valmistati Inglismaal 1898. aastal vanapaberi kuumpressiga. Kanadas toodeti 1900. aastal väikese tihedusega kiudplaate, kuid 1920. aastate alguses paranesid märja puidumassi kokkusurumise meetodid ja siis valmistati kõrgel temperatuuril suurema tihedusega puitkiudplaate.

## Tehniline iseloomustus
Töötasapinnad on kaetud dekoratiivse kõrgsurve (HPL) laminaadiga, mis tagab kulumiskindluse, niiskuskaitse, vastupidavuse kriimustustele, majapidamises tekkivale määrdumisele ja keemiatoodete mõjule ning löögikindluse.

## Viited
Wimbledoni tenniseturniiri naiste paarismängu võitjate nimekiri

**[[Wimbledoni turniir|Wimbledoni tenniseturniir]] naiste paarismängus** on igal aastal Wimbledoni meistrivõistluste raames korraldatav tenniseturniir. Turniiri peeti esimest korda 1913. aastal, samal aastal segapaaride meistrivõistlustega. Turniir toimub Suurbritannias Londoni eeslinnas Wimbledonis All England Lawn Tennis and Croquet Clubi muruväljakutel.

Naiste paarismängus on kõige paljukordsem Wimbledoni turniiri võitja ameeriklanna Elizabeth Ryan, kes tuli Suurbritannia meistriks kaksteist korda aastatel 1914–1934 viie eri partneriga. Aastatel 1919–1923 ja 1925 tuli ta kuus korda meistriks koos Suzanne Lengleniga. Viimased kuus turniirivõitu jagunesid järgmiselt: Helen Wills Moodyga kaks (1927 ja 1930), Simonne Mathieuga kaks (1933 ja 1934) ning Agnes Mortoni (1914) ja Mary Browne]]ga üks turniirivõit (1926).

Aastatel 1915–1918 ei mängitud meistrivõistlusi Esimese maailmasõja tõttu ja aastatel 1940–1945 II maailmasõja tõttu. 2020. aastal tühistati meistrivõistlused koroonapandeemia tõttu.

## Võitjad
### Amatööride ajastu

### Avatud ajastu

 	
## Vaata ka

* Wimbledoni tenniseturniiri meeste üksikmängu võitjate nimekiri
* Wimbledoni tenniseturniiri naiste üksikmängu võitjate nimekiri
* Wimbledoni tenniseturniiri meeste paarismängu võitjate nimekiri
* Wimbledoni tenniseturniiri segapaarismängu võitjate nimekiri

**Suure slämmi turniiride naiste paarismängu võitjate nimekirjad**
* Austraalia lahtiste tennisemeistrivõistluste naiste paarismängu võitjate nimekiri
* Prantsusmaa lahtiste tennisemeistrivõistluste naiste paarismängu võitjate nimekiri
* USA lahtiste tennisemeistrivõistluste naiste paarismängu võitjate nimekiri
Erutuse juhtimine

**Erutuse juhtimiseks** nimetatakse loomafüsioloogias ja meditsiinis erutuse edasijuhtimist neuronites ja lihasrakkudes, näiteks neuronis aktsioonipotentsiaali edasijuhtimist mööda aksonit, mis võib olla mitmel viisil kaetud gliiarakkudega. Vastavalt gliiakatte iseloomule on võimalikud erinevad erutuse juhtimise liigid; tugevalt väljakujunenud müeliintupp suurendab närvikiudude juhtekiirust tunduvalt.

Väga lühikese vahemaa taha saab erutust kiiresti edasi juhtida juba ainuüksi elektrotooniliselt, kuid langeva potentsiaalide vahega. Suuremate kauguste puhul on seetõttu vajalik aeglustav aktsioonipotentsiaalide moodustumine tänu ioonivoolude, mis võib toimuda pideva edenemisena. Alles piisav isolatsioon paljude müeliini sisaldavate ümbristega võimaldab hüppelist protsessi, mille puhul lühikeste isoleeritud lõikudena (internodaalsete segmentidena) elektrotooniliselt edasijuhitav depolarisatsioon vaheldub aktsioonipotentsiaalide ülesehitamisega aksoni nende vahel vabalt asetsevas membraanipiirkonnas (Ranvier' soonises).

## Alused

Lihtsustatult saab aksonit vaadelda pika silindrina, mis koosneb järjestikustest lõikudest. Selle silindri seina moodustab aksonimembraani lipiidide topeltkiht, mille elektrilisi omadusi võib kirjeldada takisti (takistus r_m) ja kondensaatori (mahtuvus c_m) rööplülitusena.  Membraani takistus on erutuseta olekus nii suur, et lipiidide topeltkiht etendab dielektriku osa, nii et elektrostaatilised jõud, mis toimivad üle membraani rakusisese ja rakuvälise membraani vahel, tekitavad mahtuvuse c_m. Selle väärtus on võrdeline membraani pindalaga ja pöördvõrdeline selle paksusega.
Kenneth Burke

**Kenneth Duva Burke** (5. mai 1897 – 19. november 1993) oli Ameerika kirjandusteoreetik, esseist, semiootik, filosoof.

## Tunnustus
*1951 – valiti Ameerika Kunstide ja Kirjanduse Akadeemia tegevliikmeks

## Teoseid
**Philosophy of Literary Form* (1941)
**[[A Grammar of Motives]]* (1945)
**A Rhetoric of Motives* (1950)
**Linguistic Approaches to Problems of Education* (1955)
**The Rhetoric of Religion* (1961)
**[[Language as Symbolic Action]]* (1966)
**Here and Elsewhere* (2005)
**Essays Toward a Symbolic of Motives* (2006)
SD Compostela

**Sociedad Deportiva Compostela, S.A.D.** on Hispaania jalgpalliklubi, mis tegutseb Santiago de Compostelas. See mängib Hispaania tugevuselt kolmandas liigas Segunda División B.

Algne klubi asutati 1928. aastal. 1962. aasta juunis loodi klubi Sociedad Recreativa Compostela, mis liitus samal aastal ühe teise klubiga ning sai nimeks  Sociedad Deportiva Compostela. Aastatel 1994–1998 mängis Compostela neljal hooajal Hispaania kõrgliigas. 2000. aastate alguses sattus klubi rahalistesse raskustesse ning 2006. aastal klubi likvideeriti. Praegune klubi loodi 2004. aastal nime all **SD Campus Stellae** ning praeguse nime sai see 2006. aastal pärast eelmise klubi likvideerimist.

Klubi kodustaadion on 16 666 inimest mahutav San Lázaro.

## Välislingid
* Klubi koduleht
Sharon

**Sharon** on heebrea päritolu eesnimi. Tänapäeval kasutatakse seda ingliskeelsetes maades peamiselt naisenimena, kuid Iisraelis pannakse seda ka meestele.

## Nime kandjaid
*Sharon den Adel
*Sharon Bezaly
*Sharon Cohen
*Sharon Small
*Sharon Stone
*Sharon Tate
Sharon (täpsustus)

**Sharon** võib tähendada mitut asja.
***[[Sharon]]** on eesnimi.
***[[Sharon (perekonnanimi)|Sharon]]** on perekonnanimi.
***[[Sharon (Connecticut)|Sharon]]** on linn USAs Connecticuti osariigis.
***[[Sharon (Kansas)|Sharon]]** on linn USAs Kansase osariigis.
***[[Sharon (Massachusetts)|Sharon]]** on linn USAs Massachusettsi osariigis.
***[[Sharon (New York)|Sharon]]** on linn USAs New Yorgi osariigis.
***[[Sharon (Pennsylvania)|Sharon]]** on linn USAs Pennsylvania osariigis.
***[[Sharon (Vermont)|Sharon]]** on linn USAs Vermonti osariigis.
***[[Sharon (Wisconsin)|Sharon]]** on asula USAs Wisconsini osariigis.

## Vaata ka
*Saaroni tasandik
Kaabliteooria

Klassikaline **kaabliteooria** püüab matemaatiliste mudelite abil kirjeldada elektrivoole ja potentsiaalide vahesid passiivsetes närvikiududes (neuriitides), eriti dendriitides. Selleks vaadeldakse närvikiude lihtsustatult järjestikuste ühesuguse ehitusega silindriliste segmentidena. Iga niisuguse segmendi seina moodustab aksonimembraani lipiidide topeltkiht, mille elektrilisi omadusi saab kirjeldada takisti (takistus r_m) ja kondensaatori (mahtuvus c_m) rööplülitusena. Närvikiu mahtuvus c_m tuleb elektrostaatilistest jõududest, mis toimivad erineva laengute jaotuse tõttu rakuvälises ruumis ja rakusiseruumis üle plasmamembraani väga õhukese lipiidide topeltkihi. Närvikiu pikisuunas tekib vastupanu tõttu, mida tsütosool elektrilaenguga osakestele avaldab, pikitakistus r_l.

## Ajalugu
Kaabliteooria ulatub tagasi 1850. aastatesse, mil William Thomson (hiljem tuntud kui lord Kelvin) hakkas välja töötama matemaatilisi mudeleid signaali kahanemise kohta merealustes telegraafikaablites. Need mudelid sarnanesid osatuletistega diferentsiaalvõrranditega, mille abil Joseph Fourier oli kirjeldanud soojusjuhtivust tahketes kehades. 

1870. aasta paiku püüdis Ludimar Hermann esimesena välja töötada aksoni elektrotoonusse mudelit, kasutades analoogiat soojusjuhtivusega. Entalles J. L. Hoorweg avastas 1898 sarnasuse Kelvini veealuste kaablitega. Närvikiudude kaabliteooria töötasid välja 20. sajandi alguses teineteisest sõltumatult Hermann ja Cremer.

Uued kaabliteoorial põhinevad matemaatilised teooriad erutuse juhtimise kohta närvikiududes töötasid välja Cole ja Alan Lloyd Hodgkin (1920–1930), Offner jt (1940) ning Rushton.

## Viited
Tallinna–Narva kiirrongiliin

**Tallinna–Narva ekspressliin** on Elroni opereeritav rongiliin Eestis. Liin läbib Harjumaad, Lääne-Virumaad ja Ida-Virumaad.

Liinil sõidab päevas mõlemal suunal 2 reisirongi. Liini teenindavad Stadler FLIRT diiselrongid. Planeeritud on Tapa–Narva raudteelõigu elektrifitseerimine ja kapitaalremont, et tõsta rongide kiiruseid ja tuua liinile Škoda 21Ev elektrirongid. 

## Peatused
*Tallinn
*Kitseküla
*Ülemiste
*Tapa
*Rakvere
*Kiviõli
*Jõhvi
*Narva

## Pildid

Fail:Tallinn Balti jaam station 2025 3.jpg|Reisirongid Balti jaamas
Fail:Kitseküla peatus.JPG|Kitseküla raudteepeatus
Fail:Ülemiste station 2025 5.jpg|Ülemiste jaama ooteplatvorm Rail Baltica reisiterminalis
Fail:Tapa jaamahoone.jpg|Tapa raudteejaam
Fail:Rakvere raudteejaam.JPG|Rakvere raudteejaam
Fail:Kiviõli jaama perroon.JPG|Kiviõli jaama platvorm
Fail:Narva, Estonia - panoramio - Николай Семёнов (13).jpg|alt=Stadler FLIRT diiselrong Narva raudteejaamas|Stadler FLIRTdiiselrong Narva raudteejaamas


## Vaata ka
*Tallinna–Narva raudtee
*Tallinna–Narva rongiliin

## Viited
Jimmy Neutroni seiklused

**"Jimmy Neutroni seiklused"** on Ameerika Ühendriikidest pärit multifilmisari, mille loojaks on Keith Alcorn ja John A. Davis.

## Vaata ka

* Jimmy Neutron, geniaalne poiss

## Välislingid

* 
*
Neuraaltoru

**Neuraaltoru** ehk **närvitoru** on keelikloomade, sealhulgas selgroogsete, sealhulgas inimese kesknärvisüsteemi embrüonaalne alge. See moodustub neurulatsiooni käigus neuraalplaadist. 

Ristlõikes saab sellel varsti pärast moodustumist eristada kolme kihti, seestpoolt väljapoole: 
# ependüümikiht — pseudomitmekihiline kiht, mis sisaldab algelisi rakke; 
# mantlikiht  — sisaldab migreerivaid, vohavaid rakke, mis väljuvad ependüümikihist; 
# väline äärevöönd — kiht, kus moodustuvad närvikiud. 

Neuraaltoru keskmes asetseb algvatsake.

Neuraaltoru areng toimub järgmise mehhanismi järgi: jagunevad ependüümirakud liiguvad mantlikihti, kus nad arenevad kas neuroblasti teed mööda  — kinnituvad ja ajavad jätkeid, mis ulatuvad välisesse äärevööndisse, või glioblasti teed mööda — ei kinnitu ja muutuvad gliiarakkudeks. 

## Areng

See tekib pärast gastrulatsiooni ektodermiks (välimine iduleht) nimetatavast rakukihist embrüo pinnal, mis asetseb seljakeeliku kohal ja mille mõjul siin moodustub pisut paksem neuroektoderm kui neuraalplaat. See võlvub külgmiselt neuraalvallidega üles ja nende vahel piklikuks neuraalvaoks sisse. See järel voltub neuraalvagu neuraalvoltidega torujaks moodustiseks. Selle protsessi käigus, mida nimetatakse primaarseks neurulatsiooniks, moodustub sisse vajudes neuraaltoru, mis eraldub ektodermist, mis pinnaektodermina kesknärvisüsteemi voltunud alge kohal uuesti sulgub. Kummalgi pool neuraaltoru moodustuvad endise neuraalplaadi äärepiirkonna rakkudest ajutiselt neuraalharjad, millest hiljem saavad melanotsüütide (pigmendirakkude) kõrval perifeerse närvisüsteemi mitmesugused osad. 

Kunagise neuraalplaadi rakkudest moodustub niiviisi neuraaltoru, millest selgroogsetel arenevad seljaaju ja peaaju. Süstikkalalastel jääb selle põhikuju püsima ja sellest saab kesknärvisüsteem. Ka salpide vastsetel on neuraaltoru, kuid ontogeneesis see kaob. 

Inimese embrüol tekib neuraaltoru arengu 19. ja 28. päeva vahel. Neuraaltoru sulgumine algab keskelt, hilisema rombaju piirkonnast. Selle arengufaasi lõpetab mõlema neuraaltoruava sulgumine: algul sulgub ees *[[neuroporus anterior]]* *[[lamina terminalis]]*ega (umbes 29. päeval), seejärel taga *[[neuroporus posterior]]* (umbes 30. päeval). Arenguhäired selles faasis võivad põhjustada neuraaltorudefekte, näiteks lülilõhestumust või anentsefaaliat.  

Neuraaltoru valendikust saavad hiljem ajuvedeliku õõned: seljaaju-tsentraalkanal ja ajuvatsakesed koos keskaju-veejuhaga.

## Neuraaltoru kihid

### Ependüümikiht
Ependüümikihis saab välja tuua mitu funktsionaalset vööndit, mis aja jooksul lähevad tsüklitena üksteiseks üle. 

## Viited

## Välislingid
* Embrüonaalse arengu pildid
* Neuraaltoru moodustumise pildiseeria
Wayne Brady

**Wayne Alphonso Brady** (sündinud 2. juunil 1972 Columbusis) on Ameerika Ühendriikide näitleja.

## Välislingid
*
Lava (täpsustus)

**Lava** võib tähendada mitut asja.
***Lava** on (harilikult laudadest tehtud) kõrgendatud alus või sellise kõrgendi pealmine osa.
****[[Lava]]** on kõrgem ruumi- või põrandaosa, kus toimuvad teatri-, muusika- või muud etteasted.
****[[Saunalava]]** on 
****Magamislava** ehk **[[lavats]]** on 
****[[Surnulava]]**
****[[Karulava]]** on puu otsa ehitatud alus karude varitsemiseks küttimisel.
***[[Lava (aiandus)|Lava]]** ehk **kasvulava** ehk **taimelava** on raketega piiratud ning klaasi või kilega kaetud madal lihtne katmikala harilikult köögivilja ja lillede või nende istikute kasvatamiseks.
***Lava** on lavamaa osa (nt mandrilava).
***[[Lava jõgi]]** on jõgi Venemaal Leningradi oblastis.
Among Us

**Among Us** on mitme mängijaga strateegia mäng, mille on loonud Ameerika firma Innersloth. Mäng avaldati IOSitele ja Androididele juunis 2018, Microsoft Windowsis novembris 2018, Nintendo Switchile detsembris 2020 ning PlayStation 4'le, PlayStation 5'le, Xbox One'le ja Xbox Series X/S'ile 2021 aasta detsembris. 

Mäng toimub kosmoseteemalistes maailmates, kus mängijatel on kaks rolli, ettemääratud arv on Teesklejad ja ülejäänud on Meeskonnakaaslased. Meeskonnakaaslased peavad teada saama, kes on Teesklejad ja nad maailmast välja viskama või kõik oma ülesanded üle maailma ära tegema. Väljaviskamiseks peab teada andma surnud kehast või tegema hädaabikohtumise (hädaabikohtumist ei saa teha kriiside ajal). Meeskonnakaaslased võidavad, kui kõik Teesklejad on välja visatud või kui kõik ülesanded on tehtud. Teesklejad võidavad, kui Meeskonnakaaslasi ja Teesklejaid on võrdselt või kui kriitiline sabotaaž on lahendamata. 

Kuigi mäng avaldati 2018. aastal sai Among Us populaarseks 2020. aastal, kui Twitchi streamerid ja juutuuberid seda mängima hakkasid.

Eestis on videomängu enda otseülekannetes mänginud mitmed mängurid nagu MupaxHD ning KSET-TV.
Dursztyn

**Dursztyn** (slovaki keeles *Durštín*, ungari keeles *Dercsény*, saksa keeles *Dürrstein*) on küla Poolas Väike-Poola vojevoodkonnas Nowy Targi maakonnas Nowy Targi vallas. Dursztyn asub Slovakkia piirist 7,5 km kaugusel, Nowy Targist umbes 13 km kagus.

## Viited
Hughesi medal

**Hughesi medali** on teadusauhind, mida annab välja Londoni Kuninglik Selts "tunnustusena originaalse avastuse eest füüsikateaduste, eriti elektri ja magnetismi vallas või nende rakenduste eest". David E. Hughesi järgi nimetuse saanud medal antakse koos 1000 naela suuruse rahalise preemiaga. 

Esimene medal anti 1902. aastal Joseph John Thomsonile "arvukate panuste eest elektriteadusesse, eriti gaaside elektrilahenduse nähtuste uurimise eest". Kokku on auhinda välja antud üle saja korra. Erinevalt teistest Kuningliku Seltsi teadusauhindadest ei ole Hughesi medalit mitu korda antud samale isikule.

Üksikutel aastatel on medali saanud mitu inimest korraga. 1938. aastal pälvisid selle John Cockcroft ja Ernest Walton, 1981. aastal Peter Higgs ja Tom Kibble, 1982. aastal Drummond Matthews ja Frederick Vine ning 1988. aastal Archibald Howie ja MJ Whelan.

## Medali saajate loend
Allikas: Kuninglik Selts

}||
|-
|1904 ||||
|-
|1905 ||||
|-
|1906 ||||
|-
|1907 |||| 
|-
|1908 ||||
|-
|1909 ||||
|-
|1910 ||||
|-
|1911 ||||
|-
|1912 ||||
|-
|1913 ||||
|-
|1914 ||||
|-
|1915 ||||
|-
|1916 ||||
|-
|1917 ||||
|-
|1918 ||||
|-
|1919 ||||
|-
|1920 ||||
|-
|1921 ||||
|-
|1922 ||||
|-
|1923 ||||
|-
|1924 ||zzzz*Ei antud välja*||—
|-
|1925 ||||
|-
|1926 ||||
|-
|1927 ||||
|-
|1928 ||||
|-
|1929 ||||
|-
|1930 ||||
|-
|1931 ||||
|-
|1932 ||||
|-
|1933 ||||
|-
|1934 ||||
|-
|1935 ||||
|-
|1936 ||||
|-
|1937 ||||
|-
|1938 || ja ||
|-
|1939 ||||
|-
|1940 ||||
|-
|1941 ||||
|-
|1942 ||||—
|-
|1943 ||||
|-
|1944 ||||
|-
|1945 ||||
|-
|1946 ||||—
|-
|1947 ||||
|-
|1948 ||
|-
|1949 ||||
|-
|1950 ||||
|-
|1951 ||||—
|-
|1952 ||||—
|-
|1953 ||||
|-
|1954 ||||
|-
|1955 ||||—
|-
|1956 ||||
|-
|1957 ||||
|-
|1958 ||||—
|-
|1959 ||||—
|-
|1960 ||||—
|-
|1961 ||||
|-
|1962 ||||
|-
|1963 ||||—
|-
|1964 ||||
|-
|1965 ||||—
|-
|1966 ||||
|-
|1967 ||||
|-
|1968 ||||
|-
|1969 ||||
|-
|1970 ||||
|-
|1971 ||||
|-
|1972 ||||
|-
|1973 ||||
|-
|1974 ||||
|-
|1975 ||||
|-
|1976 ||||
|-
|1977 ||||
|-
|1978 ||||
|-
|1979 ||||
|-
|1980 ||||—
|-
|1981 || and ||
|-
|1982 || and ||
|-
|1983 ||||
|-
|1984 ||||
|-
|1985 ||||—
|-
|1986 ||||—
|-
|1987 ||||—
|-
|1988 || ja ||—
|-
|1989 ||||
|-
|1990 ||||
|-
|1991 ||||
|-
|1992 ||||
|-
|1993 ||||
|-
|1994 ||||—
|-
|1995 ||||—
|-
|1996 ||||
|-
|1997 ||||
|-
|1998 ||||
|-
|1999 ||||
|-
|2000 ||||
|-
|2001 ||||
|-
|2002 ||||—
|-
|2003 ||||
|-
|2004 ||||—
|-
|2005 ||||
|-
|2006 ||||—
|-
|2007 ||||
|-
|2008 ||||—
|-
|2009 ||*Ei antud välja*||—
|-
|2010 ||||
|-
|2011 ||||
|-
|2013 ||||
|-
|2015 ||||
|-
|2017 ||||
|-
|2018 ||||
|-
|2019 ||||    
|-
|2020 ||||  
|-
|2021 ||||
|-
|2022 ||||
|-
|2023 ||||
|-
|2024 ||||
|}

## Viited
James Charles

**James Charles Dickinson** (sündinud 23. mail 1999) on ameerika juutuuber, tiktokker ja *[[instagram]]mer*. 2016. aastal sai ta esimeseks meheks ajakirja CoverGirl esikaanel. 

James Charlesil on 2022. aasta novembri seisuga YouTube'is 22,4 miljonit, Instagramis 23,7 miljonit, TikTokis 37,5 miljonit ja Twitteris 7,2 miljonit jälgijat.
Charli D’Amelio

**Charli Grace D’Amelio** (sündinud 1. mail 2004) on Ameerika Ühendriikide sotsiaalmeedia sisulooja ja tantsija.  

Ta hakkas 2019. aastal TikToki keskkonda tantsuvideoid postitama. Ta sai kiiresti kuulsaks ja ületas jälgijate arvult Loren Gray, kellel oli TikTokis kõige rohkem jälgijaid. Eriti populaarsed olid ta videod, kus ta esitas tantsu “Renegade”, K Campi laulule “Lottery”. Ta liitus TikToki majaga The Hype House koos oma õe Dixiega, kuid nad lahkusid sealt 2020. aasta mais. 22. jaanuari 2022 seisuga on tal TikTokis 134,2 miljonit, YouTube’is 9,65 miljonit ja Instagramis 46,6 miljonit jälgijat. 

Charli Grace D'Amelio  sündis Connecticuti osariigis Norwalkis 1. mail 2004 fotograafi ja endise modelli Heidi D'Amelio ning ettevõtte omaniku ja endise vabariiklaste Connecticuti senatikandidaadi Marc D'Amelio tütrena.  Tal on vanem õde Dixie, kes on samuti sotsiaalmeedia isiksus. 

## Viited
Doja Cat

**Amala Ratna Zandile Dlamini** (tuntud esinejanimega **Doja Cat**; sündinud 21. oktoobril 1995) on Ameerika Ühendriikide räppar, laulja, laulukirjutaja ja plaadiprodutsent. Teda tuntakse tema lavalise mitmekülgsuse, esinemisoskuse ja karismaatilisuse poolest ning teda on nimetatud ka „pop-rapi kuningannaks“. Ajakiri Billboard nimetas ta üheks maailma suurimaks popstaariks ja oma ajastu mõjukaimaks popartistiks. Time lisas ta 2023. aastal maailma kõige mõjukamate inimeste hulka. 

Los Angeleses sündinud ja kasvanud, hakkas ta teismelisena SoundCloudis muusikat tegema ja avaldama. Tema lugu "So High" köitis Kemosabe ja RCA Recordsi tähelepanu, kellega ta sõlmis 17-aastaselt ühise plaadilepingu, avaldades hiljem oma debüüt-EP "Purrr!" 2014. aastal. Pärast muusikast pausi võtmist ja oma debüütstuudioalbumi "Amala" (2018) avaldamist, saavutas ta suure tähelepanu internetimeemina oma 2018. aasta singliga „Mooo!“, milles ta väidab naljatades, et on lehm. Kasutades ära oma kasvavat populaarsust, andis ta järgmisel aastal välja teise stuudioalbumi "Hot Pink". Album jõudis USA *[[Billboard 200]]* edetabeli esikümnesse ning albumilt pärit singel „Say So“ remiks koos Nicki Minajiga tõusis USA *[[Billboard Hot 100]]* edetabeli esikohale.

Doja Cati kolmas stuudioalbum „Planet Her“ (2021) püsis Billboard 200 edetabeli esikümnes 41 nädalat ning oli 2021. aastal maailmas müügiedukuselt kümnes album. Albumilt on pärit lood „Kiss Me More“ (koos SZA-ga), „Need to Know“ ja „Woman“. Tema neljandal stuudioalbumil „Scarlet“ (2023) oli hiphopilik kõla ning see jõudis Billboard 200 edetabeli esiviisikusse. Albumi peasingel „Paint the Town Red“ oli edetabeli Hot 100, Billboard Global 200 ja paljude teiste rahvusvaheliste edetabelite tipus. Viienda albumiga „Vie“ (2025) pöördus ta tagasi oma popmuusika juurte juurde ning jõudis samuti Billboard 200 edetabeli esiviisikusse.

## Diskograafia
### Albumid
* "Amala" (2018)
* "Hot Pink" (2019)
* "Planet Her" (2021)
* "Scarlet" (2023)

### EP-d
* "Purrr!" (2014)

### Singlid
* "So High" (2014)
* "Go to Town" (2018)
* "Candy" (2018)
* "Mooo!" (2018)
* "Tia Tamera" (koos Rico Nastyga) (2019)
* "Juicy" (koos Tyga'ga) (2019)
* "Bottom Bitch" (2019)
* "Rules" (2019) "Cyber Sex" (2019)
* "Say So" (koos Nicki Minaj'ga) (2020)
* "Boss Bitch" (2020)
* "Like That" (koos Gucci Mane'iga) (2020)
* "Del Mar" (koos Ozuna ja Siaga) (2020)
* "Streets" (2021)
* "Kiss Me More" (koos SZA-ga) (2021)
* "You Right" (koos the Weekndiga) (2021)
* "Need to Know" (2021)
* "Woman" (2021)
* "Handstand" (koos French Montana ja Saweetiega) (2021)
* "Freaky Deaky" (koos Tygaga) (2022)
* "Get Into It (Yuh)" (2022)
* "Vegas" (2022)
* "Paint the Town Red" (2023)
* "Agora Hills" (2023)
* "N.H.I.E." (koos 21 Savage'iga) (2024)
* "Okloser" (2024)
* "Jealous Type" (2025)

## Viited
Lilla Värtan

**Lilla Värtan** on Läänemere väin Rootsi pealinnas Stockholmis, mis eraldab Lidingö saart maismaast. Merekitsus ulatub Djurgårdeni saare tipust Blockhusuddenist põhja Stora Värtani merekitsuseni.

## Vaata ka
*Värtahamnen
Tehnoteadus

**Tehnoteadus** väljendab hargmaise teaduse ja tehnika vaheliste sõltuvusseoste keerustumist. Tehnika on teaduse jaoks üha tähtsam ja ilma tehnikata pole võimalik teadust arendada. Teadusliku teadmise säilitamiseks tuleb üha enam arendada tehnilist taristut ja luua uusi tehnoloogiaid. Tehnoteadus on teadmusühiskonna, teaduse ja kapitalismi üha keerukamaks muutuv lõiming. Näiteks astronoomia, kosmoloogia raku-, molekulaarbioloogia jms teadused sõltuvad otseselt tehnilistest vahenditest.

Mõiste "tehnoteadus" võttis esimesena kasutusele 1953. aastal prantsuse filosoof Gaston Bachelard. Seejärel levis sõna prantsuse keeleruumi üldsõnavarasse. Akadeemiliselt hakati mõistet kasutama pärast 2000. aastat, et väljendada uurija ja uuritava seoste vahendatust tehnika abil. Teadmised pole enam ainult ajalooline või sotsiaalne kodeering, vaid sõltuvad tehnilisest vahenditest.
Łopuszna

**Łopuszna** on küla Poolas Väike-Poola vojevoodkonnas Nowy Targi maakonnas Nowy Targi vallas. Łopuszna asub Nowy Targist umbes 7,5 km idas.

Łopuszna on suvituskoht ja turismisihtpunkt. Külas asub eksperimentaalne forelli ja lõhe taasasustamise keskus.

## Viited
Equinet

**Equinet** on Euroopa võrdsete võimalustega tegelevate asutuste võrgustik. Equinet toetab võrdõiguslikkusega tegelevaid asutusi nende töös ning nõustab võrdõiguslikkuse ja diskrimineerimise vastast poliitikat.

Riiklikud võrdsete võimaluste asutused on võrdõiguslikkuse põhiväärtuse eestvedajad ja diskrimineerimise eest kaitsjad.

Equinet asutati 2007. aastal ja selle peakontor asub Brüsselis. 2019. aasta seisuga kuulus ühendusse 49 liiget. Eestit esindab võrgustikus soolise võrdõiguslikkuse ja võrdse kohtlemise volinik.

## Välislingid
* Koduleht
Waksmund

**Waksmund** on küla Poolas Väike-Poola vojevoodkonnas Nowy Targi maakonnas Nowy Targi vallas. Waksmund asub Nowy Targist umbes 3,5 km idas.

Küla oli olemas juba 1250. aastal. Aastatel 1334–1338 asusid piirkonda elama saksa kolonistid ja Waksmund sai praeguse nime.

Waksmund on suvituskoht.

## Viited
Wimbledoni tenniseturniiri segapaarismängu võitjate nimekiri

**[[Wimbledoni turniir|Wimbledoni tenniseturniir]] segapaarismängus** on igal aastal Suurbritannia lahtiste meistrivõistluste raames korraldatav tenniseturniir. 

Segapaarismängu meistrivõistlusi hakati pidama 1913. aastal, samal ajal naiste paarismängu meistrivõistlustega, ja olid tegelikult jätkuks kogu Inglismaa segapaarismängu meistrivõistlustele, mida mängiti alates 1888. aastast Põhja-Assotsiatsiooni turniiri raames, mida korraldati kord aastas Manchesteris või Liverpoolis. Võistlust ei korraldatud aastatel 1915–1918 Esimese maailmasõja tõttu ja uuesti 1940–1945 II maailmasõja tõttu. Samuti ei peetud turniiri 2020. aastal koroonapandeemia tõttu.

Segapaarismängus on enim Wimbledoni turniire võitnud ameeriklanna Elizabeth Ryan: seitse korda aastatel 1919–1932 viie erineva partneriga. Kolm korda, aastatel 1919, 1921 ja 1923, võitis ta selle turniiri koos Randolph Lycettiga, viimased neli korda vastavalt koos Francis Hunteri (1927), Patrick Spence'i (1928), Jack Crawfordi (1930) ja Enrique Maieriga (1932).

## Võitjad
### Suurbritannia meistrivõistlused

### Suurbritannia lahtised meistrivõistlused

## Vaata ka
**Wimbledoni tenniseturniiri muud võistlused**
* Wimbledoni tenniseturniiri meeste üksikmängu võitjate nimekiri
* Wimbledoni tenniseturniiri naiste üksikmängu võitjate nimekiri
* Wimbledoni tenniseturniiri meeste paarismängu võitjate nimekiri
* Wimbledoni tenniseturniiri naiste paarismängu võitjate nimekiri

**Suure slämmi turniiride meeste üksikmängu võitjate nimekirjad**
* Austraalia lahtiste tennisemeistrivõistluste segapaarismängu võitjate nimekiri
* Prantsusmaa lahtiste tennisemeistrivõistluste segapaarismängu võitjate nimekiri
* USA lahtiste tennisemeistrivõistluste segapaarismängu võitjate nimekiri
Kirsspunane

**Kirsspunane** ehk **kirsipunane** on üks punastest värvitoonidest, küpse kirsimarja värvi tumedam sügavpunane värvus. Sõna on tõlkelaen saksa keelest.

Värvus on karakterilt värske ja rõõmus, seostub magususe ning säraga. 

## Pildid

Kirsche.jpg|Kirss
Prunus avium fruit.jpg|Kirsipuu *Prunus avium* viljadega
Kermesite-Calcite-280586.jpg|Kermesiidinõelad kaltsiidis
Pyrrhotite-Spinel-t08-03a.jpg|Pürrotiidikamakas spinellidega
Crescent shiner.jpg|Karplane kirsspunane helkteibik (*Luxilus cerasinus*)


## Variatsioonid
Ernst Friedrich Glockeri "Grundriss der Mineralogie ..." kirjeldab kirsspunast kui tumedat punast, millesse on segatud palju sinist ja pruuni. Seda värvi näidismineraalidena nimetab ta kermesiiti ja spinelli. Hematiidi ja teiste Fe<sub>2</sub>O<sub>3</sub> sisaldavate mineraalide kriips on iseloomulikult kirsipunane.

Pantone värvitoon 19-1955 *Cerise* on kergelt lillakas sügavpunane.

Veebivärv *Cerise* on erkroosa, sarnane vaarik- ja rubiinpunasele.

## Kasutamine
Värvinimetust kasutatakse sageli huulepuna ja küünelaki värvuse kirjeldamisel, sisekujunduses ja moes sisustuskangaste, rõivatekstiilide ja lõngade kohta, aga ka muude tarbeesemete, isegi ehitusmaterjalide värvuse kirjeldamiseks. Mitu tootjat pakub kirsipunases toonis juuksevärvi.

Kirsspunane värv on üks Jakob Westholmi Gümnaasiumi logo, lipu ja tekli värvidest.

Roosakas kirsipunane oli üks baltisaksa üliõpilaskorporatsiooni Fraternitas Academica Dorpatensis (1857–1861) värvidest.

## Vaata ka
* Kirsipruun
* Granaatõunapunane
* Granaatpunane

## Viited
Estadio Multiusos de San Lázaro

**Municipal Stadium Verónica Boquete de San Lázaro** on mitmeotstarbeline staadion, mis asub Santiago de Compostela linna naabruses San Lázaro linnas A Coruña provintsis Hispaanias. Alates 2018. aastast kannab see nime Santiago mängija Verónica Boquete järgi. Seni oli see tuntud kui San Lázaro Multiuse staadion.

See mahutab 16 666 pealtvaatajat ja on praegu SD Compostela jalgpallimeeskonna kodulinn. See on ka mitme üksuse peakorter.
Koroonavaktsiin

**Koroonavaktsiin** on väljatöötamisjärgus (2020. aasta lõpu seisuga) vaktsiin, mille eesmärk on kaitsta elanikkonda koroonaviirusega nakatumisest põhjustatud haiguse raske läbipõdemise või surma eest ning vähendada nakatumise riski.
__TOC__
## Vaktsiinid
Maailmas sai esimese koroonavaktsiinina erakorralise kasutusloa Pfizeri/BioNTechi väljatöötatud vaktsiin tozinameran, mille võttis 2020. aasta 8. detsembril esimese riigina kasutusele Ühendkuningriik. Euroopa Liidus anti tozinameranile kasutusluba 21. detsembril.

2021. aasta alguse seisuga oli ametliku kasutusloa saanud vähemalt 2 vaktsiini.

Euroopa Liidus sai 2021. aasta 6. jaanuaril teise vaktsiinina kasutusloa Moderna väljatöötatud koroonavaktsiin mRNA-1273 (Spikevax), mis võeti samal kuul teise vaktsiinina kasutusele ka Eestis.

Esimese ühekordse annustamisega vaktsiinina tunnistati Ameerika Ühendriikides 2021. aasta veebruari lõpul inimestele ohutuks ettevõtte Johnson & Johnson loodud vaktsiin, millest võib saada kolmas riigis vatsineerimiseks kasutatav vaktsiin.

### Vaktsiinihinnad riigiti
Sügisel 2020 arvati eri vaktsiinide doosihinnad olevat vahemikus 3–37 dollarit.

## Vaktsineerimise käik

2021. aasta jaanuari alguse seisuga oli maailmas 100 elaniku kohta vaktsineeritud 0,23 inimest (7.&#160;I), sh Iisraelis 19,55 (7.&#160;I), Ameerika Ühendriikides 1,79 (7.&#160;I), Venemaal 0,55 (2.&#160;I), Eestis 0,6 (7.&#160;I) inimest jne. Vaktsineerimise käiku kajastatakse ajakohastatult nt Our World in Data veebilehel.

### Eestis

Eestis algas üleriigiline SARS-CoV-2 vastu immuniseerimine 27. detsembril 2020 ning esimeste vaktsiini saajate seas olid Ida-Viru Keskhaigla töötajad.

2021. aastal kasutati Eestis inimeste vaktsineerimiseks nelja vaktsiini
*Moderna COVID-19 vaktsiin spikevax, mRNA,
*Pfizer-BioNTech Comirnaty tozinameran, mRNA,
*Oxford-AstraZeneca COVID-19 vaktsiin vaxzevria, adenov*,
*COVID-19 Vaccine Janssen Jcovden, adenov*,

Eestis on võimalik lasta end koroona vastu vaktsineerda kõigil, kes on vähemalt 12-aastased. Vaktsineerimine on 2021. aastal tasuta kõigile Eestis elavatele inimestele ja ka neile, kellel pole tervisekindlustust.

## Vaata ka
* Nuvaxovid
* COVAX
* Sputnik V
* Koroonaviiruse vastu vaktsineerimine Eestis

## Viited

## Välislingid
*KKK: peaaegu kõik, mida võiksid teada koroonavaktsiinide kohta Uuendatud: 25.03.2021 14:15
*Covid-19 vaktsineerimine
*Vaktsineerimise asutused
* Covid-19 vaktsineerimispunktid
* Vaktsineerimine apteekides
*Vaktsineerimine Eestis (vene keeles)
* How many people have received a coronavirus vaccine?, Our World in Data (reaalajas uuendatav andmebaas vaktsineerimiste kohta)
* Vaktsiini kõrvaltoimed tõmbasid Tartu õpetajad siruli
* Rootsis peatatakse vaktsineerimine Astra Zeneca vaktsiiniga
*Tallinnas suri vaktsineeritud päästetöötaja
*Kui palju on Eestis koroona vastu vaktsineerituid Pm
*COVID-19 vaccine tracker
*Coronavirus Vaccine Tracker, The New York Times
*Michelle Roberts, Moderna vaccine appears to work against variants, BBC News, 25. jaanuar 2021
* 8 January 2021, Q&A: COVID-19 vaccination in the EU, europa.eu
*Ravimiameti riskihindamise komitee soovitab lisada ravimiteabesse uued kõrvaltoimed
Lõkad

**Lõkad** on luteri kirikuõpetaja valge linase kaelasideme 10-15 cm pikkused otsad, mida kantakse sirgeks tärgeldatuna talaari kaelusest rinnale ulatuvatena, tänapäeval on see sageli eraldi detail, mis kinnitatakse paelte abil kaelusesse.

Lõkad on kasutusel alates 17. sajandist. Mõnel maal on need ka kohtuniku- või akadeemilise talaari osa.

## Vaata ka
* Krae
* Kravatt
* Žaboo
* Fišüü
* Manisk

## Viited

## Välislingid
* Beffchen - oder was dem Pfarrer zum Hals raushängt... - paramentenwerkstatt.de
Hoher Riffler (Zillertali Alpid)

**Hoher Riffler** on mägi Zillertali Alpides, Tuxi peaaheliku (*Tuxer Hauptkamm*) idaosas, Austria Tirooli liidumaal. Tipp on põhjaküljel kaetud firniga, kuid lõunast paistab see kaljuse tipuna. Seljandikud jooksevad tipust edelasse, põhja, kirdesse ja kagusse, mõnel neist on lähenemisteed. Tipp on kergesti vallutatav Spannagelhausist läänes või Friesenberghausist lõunas ja seetõttu sagelikülastatud. Talviti on see kerge sihtpunkt suusaalpinistidele. Tippu tõusti esimest korda seoses Austria riigimõõtmisega. Esimene turist-ronija oli kirjanduse andmetel 1875. aastal keegi H. Weber, keda saatis giidina Georg Samer.

## Ümbruskond

Zillertali Riffler (*Zillertaler Riffler*) on liustikest ümbritsetud vaid põhjast ja läänest. Põhjas algab *Federbettkees* kohe tipu alt, samas läänes on palju väiksem *Schwarzbrunnerkees*. Kagus on *Rifflerkeesi* jäänused, mis on globaalse soojenemise tõttu suures osas taandunud. Naabertippude hulgas on Gefrorene-Wand-Spitzeni kaksiktipp (3288 m) piki edelaseljandikku (*Südwestgrat*) teisel pool Friesenbergscharte tuulepilu (2904 m). Teisel pool Federbettkeesi, piki põhjaseljandikku (*Nordgrat*), mis pöördub kirdesse, asuvad *Griererkarspitze* (2968 m), *Napfspitze* (2925 m) ja *Realspitze* (3038 m), mida eraldab *Obere Rifflerscharte* (2968 m). Piki kaguseljandikku (*Südostgrat*), *Wesendlekarsees* liustiku kohal (2375 m) ja eraldatud *Untere Rifflerschartega* (2774 m), on Kleine Riffler (2835 m). Lähim oluline asula on talispordikeskus Hintertux linnulennult u. 4 km loodes.

## Baasid ja rajad

Friesenberghaus (2498 m) on baasiks jäävabale ronimisele piki lõunaharja (*Südgrat*). Friesenbergscharte lõhe ja edelaseljandiku (*Südwestgrat*) kaudu lähenemise baasiks on Spannagelhaus. Mõlemad marsruudid on sarnased ja UIAA I ronimisklassiga ning loetakse tavaliseks marsruudiks. Kirjanduse järgi võtab Friesenberghausist tipuristini jõudmine aega u. 2,5 tundi ja mõnevõrra vähem aega kulub Spannagelhausist alustades. Talviti saab tõusu teha lihtsa suusamatkana.
Ma pääsesin Estonia katastroofist

**"Ma pääsesin Estonia katastroofist"** on Urmas E. Liivi neljaosaline autorisaade, kus viis parvlaevalt Estonia pääsenut jutustavad oma ellujäämise loo.

Saate osad jõudsid esmakordselt eetrisse 2019. aasta septembris.
Hintertuxi liustik

**Hintertuxi liustik** (saksa: *Hintertuxer Gletscher*) on turisminimi liustikele **Gefrorene-Wand-Kees** (ka **Tuxer Ferner**) ja **Riepenkees** Tuxertali ülemises otsas, mis on Zillertali külgorg Austria Tirooli liidumaal. Mõlemale liustikule pääseb gondel- ja tooltõstukitega ning see on üks vaid kahest suusakuurordist maailmas, mis pakub suusatamist 365 päeva aastas (teine on Zermatt Šveitsis). Oma kõrgeimas punktis ulatub suusapiirkond kõrgusele 3250 m sadulal Gefrorene-Wand-Spitzeni tippude vahel. Hintertuxi liustik on üks kõige populaarsemaid liustikke Austrias. See on avatud aasta läbi, talvel suusatamiseks ja suvel matkamiseks.

## Jää

Hintertuxi liustiku jää on kuni 120 m paks. Selle pikkus on umbes 4 km, kuid see erineb aastas kuni 40 m. Seetõttu tuleb suusatõstukeid aastas mitu korda liigutada, et mastid vertikaalsed oleks. Liustik sisaldab kuni u. 190 miljonit kuupmeetrit jääd.

## Turism

Hintertuxi liustik võimaldab suusatamist aasta läbi. Selle kõrgus tähendab, et seal on tavaliselt head lumetingimused, võimaldades lahti hoida peaaegu kõik rajad ja tõstukid. Liustiku suusapiirkonnal on oma suusakool nii algajatele kui ka edasijõudnutele.

Lisaks talispordi rajatistele pakub Hintertuxi liustik veidi alla 3250 m vaadet kogu Alpidele. Piirkond sobib ka alpinismiks – seal on palju Alpi hütte, mõned aasta läbi avatud. Üks neis hüttidest on Spannagelhaus loodusmonumendi Spannageli koopa kõrval, mis on üle 10 km pikk ja suurim koobastik Austria Kesk-Alpides. Koopa sissepääs on kohe Spannagelhausi kõrval.

Liustikulõhe – Looduslik jääpalee (*Natur Eis Palast*) – on samuti vaadeldav. Selle sissepääs on kohe *Gletscherbus 3* tõstuki ülemise jaama kohal. Külastajad saavad ronida jäässe u. 25 m allapoole, kasutades treppe ja redeleid.

## Tõstukid ja trossteed

Suure arvu turistide Hintertuxi liustikule vedamiseks on ehitatud kolm suurt Funitel-tüüpi gondeltõstukit: niinimetatud liustikubussid (*Gletscherbusse*), kus gondlid on riputatud kahele terastrossile ja on võimelised vedama 24 inimest igaüks. Kolmas suur gondeltõstuk avati 2008/2009 talvehooajal. Nüüd nimetatakse seda *Gletscherbus 1* ja see kulgeb oru jaamast kuni Sommerbergalmini. See asendas vanemad 4-inimese gondlid, mis olid varem tegelenud inimeste vedamisega Sommerbergalmile, üheskoos 8-inimese gondeltõstukiga, mis tegutseb seniajani. Aastaringse töö tagamiseks on igas etteandja lõigus orujaamast Gefrorene Wandini 2 trossteed. Kokku on talispordituristide ja teiste külastajate Hintertuxi orujaamast (*Talstation Hintertux*, 1500 m) liustikuni vedamiseks 18 tõstukit.

## Galerii


Pilt:Hintertux Ski slopes.JPG|Hintertuxi suusanõlvad
Pilt:Hintertux_Hoher_Riffler.jpg|Hoher Riffler vaadatuna Spannagelhausist (november 2007)
Pilt:Hintertux_Lärmstange_aus_Tal_betrachtet.jpg|Vaade *Lärmstange* orust (november 2007)
Pilt:Hintertux_schlegeis.jpg|Vaade Hintertuxi liustikult (Gefrorenen Wandi all) lõunasse (Schlegeis) (veebruar 2007)
Billie Jean King

**Billie Jean King** (sünninimi **Billie Jean Moffitt**; sündinud 22. novembril 1943 Long Beachis California osariigis) on ameerika tennisist, kunagine maailma esinumber tennises. 

King on võitnud 39 suure slämmi turniiri: 12 korral üksikmängus ning 16 korral naispaaris- ja 11 korral segapaarismängus. Ta on korduvalt esindanud Ameerika Ühendriike Föderatsiooni karika- ja Wightmani karikavõistlustel. Ta on võitnud USA koondise koosseisus seitse föderatsiooni karikat ja üheksa Wightmani karikat. USA tennisekoondise kapten on ta olnud kolmedel föderatsiooni karikavõistlustel.

King on soolise võrdõiguslikkuse pooldaja ning on pikka aega olnud võrdõiguslikkuse ja sotsiaalse õigluse eestvedaja. 1973. aastal võitis ta 29-aastaselt tennisevõistluse "Sugude lahing" 55-aastase Bobby Riggsi vastu. Ta oli ka Naiste Tenniseliidu ja Naiste Spordifondi asutaja. Samuti suutis ta veenda sigaretibrändi Virginia Slims 1970. aastatel naiste tennist spondeerima ning 2000. aastatel töötas ta nende emaettevõtte Philip Morrise juhatuses.

King kui paljude arvates spordiala kõigi aegade suurim naistennisist arvati 1987. aastal Rahvusvahelisse Tennise Kuulsuste Halli. Fed Cupi tipptaseme auhind anti talle 2010. aastal. 1972. aastal võitis ta koos John Woodeniga aasta sportlase auhinna ja oli 1975. aastal üks aasta inimesi. Ta on saanud ka presidendi Vabadusmedali ja Sunday Timesi aasta naissportlase elutööauhinna. Ta arvati 1990. aastal Riiklikku Naiste Kuulsuste Halli ja 2006. aastal nimetati New Yorgis asuv USTA riiklik tennisekeskus ümber USTA Billie Jean Kingi riiklikuks tennisekeskuseks. 2018. aastal pälvis ta BBC sporditegelase elutööauhinna.

## Suure slämmi turniiride finaalid

### Üksikmäng: 18 finaali (12 turniirivõitu, 6 teist kohta)

### Naiste paarismäng: 29 finaali (16 turniirivõitu, 13 teist kohta)

### Segapaarismäng: 18 finaali (11 turniirivõitu, 7 teist kohta)
Koondamine

**Koondamine** on töölepingu erakorraline ülesütlemine tööandja poolt majanduslikel põhjustel, kui töösuhte jätkamine kokkulepitud tingimustel muutub võimatuks töömahu vähenemise või töö ümberkorraldamise tõttu või muul töö lõppemise juhul. Töö lõppemise põhjuseks või muu hulgas olla tööandja tegevuse lõppemine või tööandja pankroti väljakuulutamine või pankrotimenetluse lõpetamine pankrotti välja kuulutamata, raugemise tõttu.

Koondamist käsitleb töölepingu seaduse § 89.
Diiler

**Diiler** ehk **edasimüüja** on vahendaja, kes ostab kaupa ja müüb seda siis edasi.

## Diilereid
*narkodiiler
*valuutadiiler
*kunstidiiler

## Vaata ka
*vahendaja
*maakler